Написати на језику *Java* следећи пакет типова (грешке пријављивати изузецима опремљеним текстовима порука):

* ***Вредносној*** ствари може да се одреди вредност.
* ***Мерљивој*** ствари може да се одреди тежина.
* Вредносној и мерљивој ***роби*** може да се направи копија.
* ***Артикал*** је роба која има задат назив (String), вредност и тежину. Може да се састави текстуални опис у облику **(***назив***,***вредност***,***тежина***)**.
* ***Пакет*** је роба која може да садржи задат број робa. Ствара се празан после чега се се робе додају појединачно. Грешка је ако се пакет препуни. Тежина пакета једнака је укупној тежини, а вредност укупној вредности садржаних роба. Текстуални опис пакета је облика **[***роба***,**…**,***роба***]**.
* Мерљив ***камион*** има задату сопствену тежину и носивост. Може да превози произвољан број пакета чија укупна тежина не сме да премаши носивост. Ствара се празан, после чега се пакети додају појединачно. Грешка је ако се камион претовари. Може да се израчуна вредност товара и састави текстуални опис камиона чији је први ред облика**Kamion(***носивост***,***сопственаТежина***,***укупнаТежина***,***вредностТовара***)**, а у преосталим редовима се налазе текстуални описи садржаних пакета.

Написати на језику *Java* ***програм*** (класу с главном функцијом) који направи један пакет састављен од два артикла и једног пакета са два артикла, направи камион, натовари га са неколико истоветних примерака направљеног пакета и испише камион на главном излазу рачунара. Користити константне параметре (не треба ништа учитавати).